Vanaf R1 470 per nag (plek vir 6)
Uitspan is 'n gemeubileerde huis vir 6 gaste wat net 'n kort entjie se stap van die strand af in Arniston geleë is.
Dié ruim huis het 2 slaapkamers wat 'n badkamer met 'n stort deel. Die 1 kamer het 'n dubbelbed en die tweede slaapkamer het 2 enkelbeddens. Daar is 'n enkelbed in die sitarea en nog een in die braai-area. Beddegoed word voorsien, maar gaste moet asb. hul eie handdoeke saambring.
Die oopplan-kombuis is toegerus vir selfsorg met 'n mikrogolfoond, 'n yskas, koffie- en teemaakgeriewe en 'n eetarea. Gaste kan hul maaltye om die eetkamertafel met sitplek vir 6 geniet.
Die sitarea 'n TV met 'n DStv-gastehuispakket. Daar is 'n binnebraai wat gaste kan gebruik. Die leefarea lei na 'n groot grasperk met buitebraaigeriewe. Troeteldiere is welkom indien dit vooraf gereël word. Die huis het 'n alarmstelsel met gewapende reaksie en daar is 'n enkelmotorhuis.